
చెన్నై, జనవరి 19 (ఆంధ్రజ్యోతి): సంప్రదాయ క్రీడ జల్లికట్టుపై తమిళులు పట్టువీడలేదు. ఈ క్రీడకు అనుమతి ఇవ్వాల్సిందేనని దేశ విదేశాలలోని తమిళులందరూ డిమాండ్ చేస్తున్నారు. కేవలం తమిళనాడులోనే కాకుండా ఆస్ర్టేలియా, శ్రీలంక, బ్రిటన్లలోనూ తమిళులు ప్రదర్శనలు నిర్వహించారు. తమిళ సినీ ప్రముఖులు, క్రీడా ప్రముఖులు, ఆధ్యాత్మిక వేత్తలు కూడా జల్లికట్టుకు ఓకే చేపాల్సిందేనని పట్టుబడుతున్నారు తమిళనాడులో జరుగుతున్న ఆందోళనలు గురువారం మరింత తీవ్రమయ్యాయి. మరోవైపు ఈ వ్యవహారం సుప్రీం కోర్టులో ఉన్నందున తాము జోక్యం చేసుకోలేమని ప్రధాని మోదీ.. సీఎం పన్నీర్ సెల్వానికి తేల్చి చెప్పేశారు. కాగా.. ఈ క్రీడను తాము కేంద్రం మద్దతుతో నిర్వహించి తీరుతామని పన్నీర్ సెల్వం స్పష్టం చేశారు. జల్లికట్టుకు అనుమతించాలని మూడు రోజులుగా మెరీనాతీరంలోనే వుండి దీక్ష చేస్తున్న విద్యార్థులు గురువారం కూడా రాత్రి వరకు కొనసాగించారు. జల్లికట్టుకు అనుమతినిస్తూ కేంద్రం నుంచి స్పష్టమైన ప్రకటన వస్తేనే ఆందోళన విరమిస్తామని ప్రకటించారు. చెన్నై, మదురైల్లో కొందరు రైల్రోకోలు నిర్వహించారు. శుక్రవారం తమిళనాట దుకాణదారులు సమ్మెకు దిగనున్నారు. 40 లక్షల దుకాణాలను మూసివేయనున్నట్లు తమిళనాడు వ్యాపార సంఘాల సమాఖ్య అధ్యక్షుడు ఎంఎం విక్రమ్రాజా ప్రకటించారు. రాష్ట్ర ప్రభుత్వ ఉద్యోగులూ బంద్కు మద్దతుగా సామూహిక సెలవు పెడతామని ప్రకటించారు. కాగా, జల్లికట్టు పోరాటాన్ని అణచివేసేందుకు సైనికులు వస్తున్నారని వార్తలు వచ్చాయని, ఈ పోరాటంపై చేయి వేస్తే అది మహాపాపమని యువనటుడు శింబు అన్నారు. నేనేం చేయలేను..: మోదీ జల్లికట్టు వ్యవహారాన్ని పరిష్కరించాలం టూ తమిళనాడు ముఖ్యమంత్రి ఒ.పన్నీర్సెల్వం ప్రధాని మోదీని కోరారు. గురువారం ఢిల్లీలో ఈ మేరకు వినతిపత్రాన్ని సమర్పించారు. తమిళనాడు ప్రభుత్వ చర్యలకు తాము అండగా ఉంటామంటూ మోదీ భరోసానిచ్చా రు. తమిళుల మనోభావాలను కేంద్రం గౌరవిస్తుందన్నారు. ఈ కేసు సుప్రీంకోర్టులో ఉన్నందున ప్రస్తుతం తానేమీ చేయలేనన్నారు.

chennai, janavari 19 (aandhrajyoti): sampradaaya kreeda jallikattupai tamilulu pattuveedaledu. ee kreedaku anumati ivvalsindenani desha videsaalalooni tamilulandaru demand chestunnaru. kevalam tamilanadulone kakunda ausrtalia, srilanka, britanlaloonuu tamilulu pradarsanalu nirvahinchaaru. tamila cinee pramukhulu, creeda pramukhulu, aadhyaatmika vettalu kuudaa jallikattuku oke chepalsindenani pattubadutunnaru tamilanaadulo jarugutunna aandolanalu guruvaram marinta teevramayyaayi. marovaipu ee vyavahaaram supreem kortulo unnanduna taamu jokyam chesukolemani pradhaani modii.. cm pannir selvaaniki telchi cheppesaaru. kaga.. ee kreedanu taamu kendram maddatuto nirvahinchi tiirutaamani pannir selvam spashtam chesaru. jallikattuku anumatinchaalani moodu rojulugaa merinatiiramlone vundi deeksha chestunna vidyaarthulu guruvaram kuudaa raatri varaku konasaaginchaaru. jallikattuku anumatinistuu kendram nunchi spashtamaina prakatana vastene aandolana viramistaamani prakatinchaaru. chennai, maduraillo kondaru railrokolu nirvahinchaaru. sukravaaram tamilanaata dukaanadaarulu sammeku diganunnaru. 40 lakshala dukaanaalanu moosiveyanunnatlu tamilanadu vyapara sanghaala samakhya adhyakshudu mm vikramraja prakatinchaaru. rashtra prabhutva udyoguluu bandku maddatugaa saamuuhika selavu pedatamani prakatinchaaru. kaga, jallikattu poraataanni anachivesenduku sainikulu vastunnaarani vaartalu vachaayani, ee poraatampai cheyi veste adhi mahapapamani yuvanatudu shimbu annaru. nenem cheyalenu..: modii jallikattu vyavahaaraanni parishkarinchaalam too tamilanadu mukhyamantri o.pannirselvam pradhaani modeeni koraru. guruvaram dhilleelo ee meraku vinatipatraanni samarpinchaaru. tamilanadu prabhutva charyalaku taamu andagaa untaamantuu modii bharosanicha ru. tamilula manobhaavaalanu kendram gouravistundannaaru. ee kesu supreenkortulo unnanduna prastutam taanemi cheyalenannaru.